The Eras Tour

**The Eras Tour** oli yhdysvaltalaisen laulaja-lauluntekijä Taylor Swiftin kuudes konserttikiertue. Hän esitti kiertueella kappaleita uransa eri vaiheista. Swift on kuvaillut kiertuetta matkaksi hänen ”musiikkiaikakausiensa” läpi.  Kiertue alkoi 17. maaliskuuta 2023 Glendalessa Arizonassa ja se päättyi 8. joulukuuta 2024 Vancouverissa.

*The Eras Tour* on Swiftin tähän mennessä laajin kiertue. Siihen kuului yhteensä 149 konserttia, joista 75 oli Pohjois-Amerikassa, 48 Euroopassa, 10 Aasiassa, 9 Etelä-Amerikassa ja 7 Australiassa. Konserttien määrää lisättiin useita kertoja. 

Kiertue sai positiivisia arvioita kriitikoilta ja lisäsi Swiftin musiikin suosiota. Swift teki vkiertueen aikana useita uusia musiikkijulkaisuja, merkittävimpinä albumit *[[1989 (Taylor’s Version)]]* (2023) ja *[[The Tortured Poets Department]]* (2024).

The Eras Tour tuotti 2,07 miljardia dollaria ja siitä on tullut kaikkien aikojen tuottoisin konserttikiertue. Sille myytiin yhteensä 10 168 008 lippua. Kiertueella on ollut positiivinen vaikutus konserttipaikkakuntien talouteen turismin lisääntymisen takia. 

Toisaalta konsertteihin liittyi traagisia tapahtumia. Yksi konserttikävijä kuoli Rio de Janeiron konsertissa Brasiliassa sairaskohtaukseen äärimmäisen helteen aikana, koska stadionin vedenjakelu ei toiminut. Kolme konserttia Wienissä Itävallassa peruttiin terroriuhan takia.

Kiertueen lipunmyynnissä oli ongelmia, jotka saivat paljon huomiota mediassa. The Eras Tour oli erittäin suosittu etenkin Yhdysvalloissa. Ticketmaster-yrityksen järjestämä kiertueen lipunmyynnin verkkosivu kaatui, suuri osa lipuista meni jälleenmyyjille ja monet tavalliset ostajat jäivät ilman lippuja. Asian saama julkisuus nosti esille Ticketmasterin emoyrityksen Live Nation Entertainmentin monopoliaseman ja muita väärinkäytöksiä Yhdysvalloissa. Yhdysvaltain oikeusministeriö alkoi tutkia yrityksen toimintaa. 

Muutamissa konserteissa vieraili lavalla muita tunnettuja artisteja kuten Ed Sheeran, Florence Welch, Aaron Dessner, Jack Antonoff ja Ice Spice. Kiertueella oli lisäksi useita lämmittelyesiintyjiä. Eri konserttien lämmittelijöinä esiintyivät muun muassa Paramore, Phoebe Bridgers, Gracie Abrams ja Sabrina Carpenter. 

Los Angelesin Inglewoodin konserteissa kuvattu konserttielokuva *[[Taylor Swift: The Eras Tour]]* tuli elokuvateattereihin yli 100 eri maassa 13. lokakuuta 2023. Elokuvaan myytiin paljon lippuja etenkin Yhdysvalloissa. Maailmanlaajuisesti elokuva on tuottanut 261 miljoonaa dollaria. Siitä on tullut kaikkien aikojen tuottoisin konserttielokuva.

## Taustaa
*The Eras Tour* oli Taylor Swiftin ensimmäinen kiertue viiteen vuoteen. Edellinen kiertue oli *[[Reputation Stadium Tour]]* vuonna 2018. Vuodelle 2020 suunniteltu *Loverfest*-kiertue peruttiin koronaviruspandemian takia. Swift oli julkaissut edellisen kiertueen jälkeen albumit *[[Folklore (Taylor Swiftin albumi)|Folklore]]* (2020), *[[Evermore]]* (2020) ja *[[Midnights]]* (2022) sekä uudelleen levytetyt albumit *[[Fearless (Taylor’s Version)]]* (2021) ja *[[Red (Taylor’s Version)]]* (2021).

Swift julkisti tulevan Yhdysvaltain kiertueen ajankohdan ja nimen *The Eras Tour* yhdysvaltalaisessa *[[Good Morning America]]* -televisio-ohjelmassa 1. marraskuuta 2022. Hän oli vihjaillut kiertueesta jo aiemmissa haastatteluissa. Hän julkaisi samana päivänä ensimmäiset Yhdysvaltain konsertit ja lämmittelyesiintyjät sosiaalisessa mediassa ja sanoi kiertueeseen lähtevän myöhemmin ulkomaille. 

Etelä-Amerikan ja Meksikon konserttien päivät julkistettiin 2. kesäkuuta ja Euroopan, Aasian ja Australian konsertit 20. kesäkuuta 2023. Suuren suosion takia kiertueeseen lisättiin konsertteja useita kertoja. 3. elokuuta 2023 Swift julkisti lisäkonsertteja Yhdysvalloissa ja Kanadassa. Tämä pidensi kiertuetta useilla kuukausilla.

## Lipunmyynti
Kiertueen lipunmyynnissä oli suuria ongelmia etenkin Yhdysvalloissa. Yhdysvalloissa 3,5 miljoonaa ihmistä rekisteröityi ennakkomyyntiin, jonka verkkosivu kaatui nopeasti verkkoon siirtymisen jälkeen. Lippujen ostajat joutuivat jonottamaan jopa yhdeksän tuntia, suuri osa ostajista jäi kokonaan ilman lippuja ja kiertue myytiin lähes loppuun ennakkomyynnissä. Asian saama julkisuus nosti osaltaan esille Live Nationin monopoliaseman ja muita väärinkäytöksiä Yhdysvalloissa. Yhdysvaltain oikeusministeriö alkoi tutkia yrityksen toimintaa. Lippujen keskivertohinta Yhdysvalloissa oli 204 dollaria. Jälleenmyyjien hinnat nousivat suuren kysynnän takia jopa kymmenenkertaisiksi.

Kiertueen lipunmyynnissä oli ongelmia myös Euroopassa. Lipunmyynti Ranskassa jouduttiin keskeyttämään, kun paikalla oli miljoonia ostajia ja sivu ei toiminut. Lipunmyynnissä oli ongelmia myös Isossa-Britanniassa ja suuri osa lipuista päätyi jälleenmyyjille, jotka myyvät niitä korkeaan hintaan.

## Konsertien sisältö
### Tuotanto ja kappaleet
Kiertue on saanut paljon huomiota mediassa suosionsa ja spektaakkelimaisen tuotantonsa takia. Konsertti kesti yli kolme tuntia. Produktioon kuului iso lava, vaihtuvia lavasteita, erilaisia asuja ja paljon erikoisefektejä. Swiftin lisäksi konsertissa esiintyivät hänen yhtyeensä, neljä taustalaulajaa ja 14 tanssijaa.

Jokaisessa konsertissa esitettiin 44–46 kappaletta, jotka oli jaettu esityksessä albumeittain. Vakituisessa ohjelmistossa oli kappaleita kaikilta Swiftin albumeilta lukuun ottamatta hänen esikoisalbumiaan *[[Taylor Swift (albumi)|Taylor Swift]]*. Alkuperäisessä kappalelistassa suurin painopiste oli albumeilla *[[Midnights]]* (2022) ja *[[Folklore (Taylor Swiftin albumi)|Folklore]]* (2020). Swift käytti kunkin albumin osiossa samantyylisiä asuja ja lavasteita kuin albumin omalla kiertueella tai sen promokuvissa. Esitys alkaa *[[Lover (albumi)|Lover]]* albumin kappaleilla ”Miss Americana and the Heartbreak Prince” ja ”Cruel Summer” ja päättyy *Midnights* -albumin kappaleeseen ”Karma”. Kappalelista pysyi suurimmalta osin samana Amerikan, Aasian ja Australian konserteissa. Siihen tehtiin pieniä muutoksia muutamia kertoja Yhdysvaltain osuudella. Swift vaihtoi esimerkiksi kappaleen ”Invisible String” kappaleeseen ”The 1” ja lisäsi esitykseen kappaleen ”Long Live”. 

Swift esitti jokaisessa konsertissa kaksi vaihtuvaa kappaletta soolona, yhden akustisella kitaralla ja yhden pianolla. Näitä kappaleita kutsuttiin mediassa ja fanien keskuudessa ”yllätyskappaleiksi”. Swift esitti joitakin kappaleita tässä osiossa useita kertoja, toisia vain kerran. Vakituisesta kappalelistasta pois jääneen esikoisalbumin kappaleita oli välillä mukana tässä osiossa. Osassa konsertteja hän esitti yllätyskappaleiden osiossa yksittäisen kappaleen sijaan kahden tai kolmen kappaleen mash-upin tai medleyn. 

Swift muutti esityksen kappalelistan Euroopan kiertueen alettua toukokuussa 2024. Esitykseen lisättiin huhtikuussa julkaistun *[[The Tortured Poets Department]]* kappaleita, poistettiin osa vanhoista ja osioiden järjestystä muutettiin. Vuonna 2020 julkaistujen *Folklore* ja *[[Evermore]]* -albumien osuudet yhdistettiin yhdeksi osioksi. Uudessa kappalelistassa oli eniten kappaleita albumeilta *Midnights* ja *The Tortured Poets Department*.

### Vierailevat esiintyjät
Osassa kiertueen konsertteja on nähty vierailevia esiintyjiä, useimmiten akustisten yllätyskappaleiden osiossa. Useimmat vierailijat olivat Swiftin aiempia yhteistyökumppaneita. Swift ja vieraileva artisti esittivät yleensä yhdessä tekemiään kappaleita. Aaron Dessner, joka on tehnyt monia kappaleita Swiftin kanssa, oli mukana useissa konserteissa Yhdysvaltain kiertueella. Dessner säesti Swiftiä joka kerta pianolla tai kitaralla. Swiftin toinen yhteistyökumppa, tuottaja ja muusikko Jack Antonoff säesti häntä yhdessä East Rutherfordin ja Lontoon konsertissa. Antonoff vieraili kiertueella uudelleen Lontoossa. 

Marcus Mumford lauloi Swiftin kanssa duettona kappaleen ”Cowboy like Me” Paradisessa Las Vegasissa. Maren Morris esitti Swiftin kanssa kappaleen ”You All Over Me” Chicagossa. Rap-artisti Ice Spice, joka vierailee Swiftin kappaleen ”Karma” remix-versiolla, esitti hänen kanssaan kyseisen kappaleen East Rutherfordin konserteissa. Swiftin poikaystävä, amerikkalaisen jalkapallon pelaaja Travis Kelce, vieraili lavalla ”I Can Do It with a Broken Heart” -kappaletta edeltävässä sketsissä kolmannessa Lontoon konsertissa. Ed Sheeran ja Swift esittivät viidennessä Lontoon konsertissa kolmen kappaleen akustisen medleyn, jonhon kuuluivat heidän yhteiset kappaleensa ”Everything Has Changed” ja ”End Game” ja Sheeranin kappale ”Thinking Out Loud”. Florence and the Machine -yhtyeen Florence Welch esitti Swiftin ja hänen yhtyeensä kanssa dueton ”Florida!!!” viimeisessä Lontoon konsertissa sekä kaikissa Miami Beachin konserteissa.
 
Osa kiertueen lämmittelijöistä vieraili Swiftin esityksessä. Phoebe Bridgers esitti Swiftin kanssa kappaleen ”Nothing New” kaikissa konserteissa, joissa hän oli lämmittelyesiintyjänä. Haim-yhtye esitti puolestaan Swiftin kanssa kappaleen "No Body, No Crime" kaikissa konserteissa, joissa Haim oli lämmittelijänä. Gracie Abrams lauloi Cincinnatissa Swiftin kanssa oman kappaleensa ”I Miss You, I’m Sorry”, koska hänen oma esityksensä peruuntui sään takia. Abrams esiintyi Swiftin kanssa uudelleen Lontoossa, Torontossa ja Vancouverissa. Sabrina Carpenter vieraili Swiftin esityksessä yhdessä Sydneyn ja New Orleansin konsertissa. Paramore -yhtyeen Hayley Williams lauloi Swiftin kanssa heidän yhdessä levyttämänsä dueton ”Castles Crumbling” Lontoossa.

### Lämmittelijät
Kiertueella esiintyi useita lämmittelyesiintyjiä. Ensimmäisen konsertin Glendalessa avasi yhtye Paramore. Muissa vuoden 2023 Yhdysvaltain konserteissa lämmittelijöinä toimivat vuorotellen laulajat Phoebe Bridgers, Beabadoobee, Girl in Red, Gracie Abrams, Gayle ja Owenn sekä yhtyeet Muna ja Haim. Jokaisella vuoden 2023 konsertissa Yhdysvalloissa oli kaksi lämmittelijää (lukuun ottamatta kahta kertaa, jolloin lämmittelijän esitys peruuntui sään takia). Bridgersin yhtye Boygenius esiintyi hänen kanssaan kahdessa Nashvillen konsertissa. 

Laulaja Sabrina Carpenter toimi lämmittelijänä Meksikon, Brasilian, Australian ja Singaporen konserteissa (lukuun ottamatta ensimmäistä Sydneyn konserttia, jolloin hänen esityksensä peruuntui myrskyn takia). Argentiinan konserttien lämmittelijät olivat Carpenter ja paikallinen artisti Louta. Paramore-yhtye oli lämmittelijänä kaikissa Euroopan konserteissa. Laulajat Mette, Griff, Benson Boone, Sofia Isella, Holly Humberstone, Suki Waterhouse, Maisie Peters ja Raye esiintyivät lisäksi kukin yhdessä Lontoon konserteista. Syksyn 2024 Pohjois-Amerikan konserttien lämmittelijä oli Gracie Abrams.

## Kaupallinen menestys
Kiertueen ensimmäiseen Yhdysvaltain osuuteen myytiin lippuja 2,4 miljoonaa kappaletta, mikä oli enemmän kuin kukaan artisti on myynyt yhdessä päivässä. Yhden konsertin tuotto on noin 13 miljoonaa dollaria. Kiertue on tuottanut yhteensä 2,07 miljardia dollaria. Sille myytiin lippuja 10 168 008 kappaletta.

Kiertueen konsertit ovat rikkoneet useita yleisöennätyksiä eri kaupungeissa. Konsertit rikkoivat muun muassa suurimman yhden päivän yleisömäärän ennätykset Nashvillen Nissan Stadiumilla (71 000 ihmistä), Pittsburghin Acrisure Stadiumilla (73 117) ja Seattlen Lumen Fieldilla (72 171) sekä kolmen päivän yleisöennätykset Arlingtonin AT&T Stadiumilla (210 607), East Rutherfordin MetLife Stadiumilla (217 635) ja Melbournen Cricket Groundilla (288 000). Konsertit Melbournessa olivat Swiftin uran isoimpia konsertteja. Tukholmassa Swift rikkoi sekä yhden päivän (60 243) että kolmen päivän (178 679) yleisöennätykset.

## Vastaanotto
Kiertue sai musiikkikriitikoilta erinomaisia arvioita. Kriitikot kehuivat Swiftin fyysistä kestävyyttä, lavapersoonaa ja paneutumista kolmen tunnin esityksen aikana. Konsertin visuaalista ilmettä, lavasteita ja erikoistehosteita kehuttiin useissa arvioissa uskomattomiksi. Helsingin Sanomat kuvaili show’ta järisyttäväksi spektaakkeliksi. The New York Times piti konsertin kohokohtana kymmenminuuttista esitystä kappaleesta ”All Too Well”. MTV kehui konsertin monipuolisuutta ja piti kappaletta ”Karma” osuvana lopetusnumerona. Toisaalta muutamat arvioijat, esimerkiksi Aftonbladet, pitivät konserttia turhan pitkänä ja epätasaisena.

## Vaikutus
### Musiikin myynti
The Eras Tour -kiertueen vaikutuksesta on raportoitu paljon mediassa etenkin Yhdysvalloissa. Konsertti on lisännyt Taylor Swiftin musiikin suosiota. Kaikkien Swiftin kappaleiden kuuntelukerrat suoratoistopalveluissa ovat nousseet. Seitsemän Swiftin albumeista nousi Billboardin albumilistan top 40:een yhtä aikaa. Kun kiertue tuli myyntiin Australiassa, kuusi Swiftin albumeista nousi albumilistan top 10:een. Vuoden 2019 kappale ”Cruel Summer” saavutti suosiota ja nousi uudelleen listoille oltuaan osa kiertueen avausnumeroa. Kappale julkaistiin singlenä kesäkuussa 2023. "Cruel Summer" nousi Yhdysvalloissa listaykköseksi lokakuussa konserttielokuvan julkaisun jälkeen.

Kiertue toi lisää näkyvyyttä myös lämmittelyesiintyjille. Lämmittelijä Sabrina Carpenterin suosio kasvoi kiertueen myötä. Carpenterin kuuntelijoiden määrä Spotifyssa kasvoi 58 %:lla muutaman kuukauden aikana lämmittelykeikkojen alkamisesta. Hänen kappaleensa ”Feather” nousi listoille alkuvuodesta 2024. Carpenterin seuraava single ”Espresso” nousi maailmanlaajuisesti Spotifyn kuunnelluimmaksi kappaleeksi. Toinen lämmittelijä Gracie Abrams sai lisää näkyvyyttä kiertueen myötä ja hänen musiikkinsa suosio kasvoi. Abramsin kappale That’s So True nousi Yhdysvalloissa Billboard Hot 100 -listan kymmenen kärkeen marraskuussa 2024. Hän on sanonut kiertueen inspiroineen hänen vuoden 2024 albumiaan *The Secret of Us*.

### Talous ja turismi
Kiertue on vaikuttanut konserttipaikkojen talouteen positiivisesti. Kiertue on lisännyt turismia kyseisille paikkakunnille ja tuonut rahaa muun muassa julkiseen liikenteeseen, lentoyhtiöille, hotelleille, baareille ja erilaisille yrityksille konserttipaikkakunnilla. Tällä on erityisen paljon vaikutusta, koska turismi oli vähentynyt välillä koronaviruspandemian takia. Esimerkiksi Tukholmaan The Eras Tour toi lähes 500 miljoonaa kruunua eli noin 40 miljoonaa euroa. 

Kiertueella on ollut talousvaikutusta myös paikkoihin, joissa Swift ei esiinny. Esimerkiksi Uudessa-Seelannissa monet olivat ostaneet lentoja Australiaan konserttien takia. Arviolta 10 000 ihmistä matkusti Suomesta Tukholman konsertteihin. Lisäksi monet konserttikävijät ovat käyttäneet rahaa teeman mukaisten asujen ja korujen ostamiseen ja teettämiseen. Kiertueen suosio on saanut useita yrityksiä konserttipaikkakunnilla nimeämään tuotteita Swiftin mukaan. 

### Korut ja muoti
Kiertue lisäsi itse tehtyjen rannekorujen, niin sanottujen ystävyysrannekkeiden, suosiota. Fanit ovat tehneet kiertueelle helmistä rannekoruja, joissa lukee esimerkiksi kappaleiden nimiä tai laulujen sanoja. Korujen suosio pohjautuu Swiftin vuoden 2022 kappaleeseen ”You’re on Your Own, Kid”. Ystävyyskorut mainitaan kappaleen sanoituksissa säkeessä ”make the friendship bracelets, take the moment and taste it”. Konsertissa on tullut tapa vaihtaa koruja muiden konserttikävijöiden kanssa. Korujen suosio on laajentunut The Eras Tour -kiertueelta muun muassa muiden artistien konsertteihin. Trendi on lisännyt koruihin tarvittavien helmien ja askartelutarvikkeiden myyntiä.

Kiertue vaikutti lisäksi vaatemuotiin. Swiftin esiintymisasut saivat paljon huomiota mediassa ja samantyylisten asujen kysyntä lisääntyi. Monet konserttikävijät pukeutuivat konsertteihin Swiftin esiintymisasuja tai muita tunnettuja asuja muistuttaviin vaatteisiin. Osa faneista teki asuja itse tai teetätti niitä ammattilaisilla. Kiertue lisäsi muun muassa metallinsävyisten saappaiden, paljettimekkojen, pitkien mekkojen ja cowboy-hattujen kysyntää.

### Sosiaalinen media
The Eras Tourista tuli ilmiö myös sosiaalisessa mediassa. Konserttivideoita jaettiin paljon sosiaalisen median kanavilla, etenkin Tiktokissa. Jotkut kävijät striimasivat konserttia livenä puhelimistaan ja saivat paljon katsojia. Useista konsertissa kuvatuista videoista tuli suosittuja. Kiertueesta, esimerkiksi vaihtuvista kappaleista, on käyty paljon keskusteluja sosiaalisessa mediassa. Useat yritykset julkaisivat sosiaalisen median kanavillaan parodioita kiertueen julisteista.

### Kaakkois-Aasian diplomaattikiista
Singapore maksoi kiertueen organisaatiolle yksinoikeudesta konsertteihin Kaakkois-Aasiassa. Tämä aiheutti kiistan Kaakkois-Aasian maiden yhteistyöjärjestö ASEAN:in huippukokouksessa Australian Melbournessa. Thaimaan silloinen pääministeri Srettha Thavisin toi asian julki kokouksessa ja piti tekoa epäasiallisena naapurimaita kohtaan, koska konsertit tuovat kiertuepaikkoihin huomattavasti rahaa. Filippiinien edustaja kommentoi kokouksessa, että hyvät naapurit eivät menettele näin. Singaporen pääministeri Lee Hsien Loongin mukaan konserttien omiminen ei ollut vihamielinen teko naapurimaita kohtaan. Singaporen saama yksinoikeus johti osaltaan siihen, että Filippiinit alkoi suunnitella uuden isomman stadionin rakentamista, jotta se ei jäisi enää paitsi The Eras Tourin kaltaisista isoista konserteista.

## Oheismedia
### Konserttielokuva

Kiertueesta kertova konserttielokuva *[[Taylor Swift: The Eras Tour]]* tuli elokuvateattereihin lokakuussa 2023. Elokuvan ennakkonäytös oli Los Angelesissa 11. lokakuuta 2023 ja se tuli laajempaan levitykseen 13. lokakuuta. Elokuvaa esitettiin yhteensä yli 100 eri maassa. Elokuva on ollut katsottavissa Disney+-palvelussa 14. maaliskuuta 2024 alkaen.

Elokuvaan kuvattiin materiaalia Swiftin Los Angelesin Inglewoodin konserteissa elokuussa 2023. Yhteistyökumppanina toimii AMC. Elokuvan on ohjannut Sam Wrench. Elokuvan piti alun perin tulla teattereihin vain Yhdysvalloissa, mutta se päätettiin julkaista myös kansainvälisesti samaan aikaan. 

Elokuvaan myytiin paljon lippuja etenkin Yhdysvalloissa. Kolmen viikon jälkeen elokuva oli tuottanut siellä 149 miljoonaa dollaria. Maailmanlaajuisesti elokuva on tuottanut 261 miljoonaa dollaria maaliskuuhun 2024 mennessä. Siitä on tullut kaikkien aikojen tuottoisin konserttielokuva.

### Musiikkijulkaisut
Swift teki useita uusia musiikkijulkaisuja kiertueen aikana ja markkinoi niitä konserteissa. Toukokuussa 2023 hän julkaisi uusia kappaleita sisältäneen version vuoden 2022 albumistaan *[[Midnights]]*, joka oli aluksi myynnissä vain CD:nä New Jerseyn konserteissa. Uusi musiikkivideo Swiftin ja Ice Spicen kappaleelle ”Karma” esitettiin samassa konsertissa. 

Swift on ilmoittanut levyttävänsä uudelleen kuusi ensimmäistä albumiaan levy-yhtiökiistojen takia. Hän kertoi vuoden 2010 *[[Speak Now]]*-albumin uuden version, *[[Speak Now (Taylor’s Version)]]*, julkaisusta Nashvillen konsertissa. Albumin kansikuva esitettiin valkokankaalla. Albumi julkaistiin heinäkuussa. Se nousi Yhdysvalloissa listaykköseksi. Uusi musiikkivideo albumin kappaleelle ”I Can See You” esitettiin Kansas Cityn konsertissa. Videon näyttelijät Taylor Lautner, Joey King ja Presley Cash vierailivat lavalla. 

Swift ilmoitti vuoden 2023 viimeisessä Yhdysvaltain konsertissa seuraavan uusintalevytyksen *[[1989 (Taylor’s Version)]]*, julkaisusta. Albumin kansikuva esitettiin valkokankaalla.  Albumi on uusi versio vuoden 2014 albumista *[[1989 (Taylor Swiftin albumi)|1989]]*. Se julkaistiin 27. lokakuuta 2023. Levy on ollut valtava menestys taloudellisesti etenkin Yhdysvalloissa. Lokakuussa julkaistiin myös suoratoistopalveluissa kiertueella nauhoitettu liveversio kappaleesta ”Cruel Summer”.

Swift julkaisi uutta materiaalia sisältävän albumin *[[The Tortured Poets Department]]* 19. huhtikuuta 2024 muutamaa viikkoa ennen Euroopan kiertueen alkua. Hän lisäsi uuden albumin kappaleita esitykseen Euroopan kiertueella. Albumin kappale ”I Can Do It with a Broken Heart” sisältää suoria viittauksia The Eras Tour -kiertueeseen. Kappale kertoo siitä, miten kiertueella on pakko tehdä parhaansa ja esiintyä iloisena, vaikka potisi sydänsuruja tai masennusta. Kappaleen musiikkivideo sisältää kiertueella kuvattua backstage-materiaalia ja kohtauksia esityksistä. Video näytettiin Euroopan kiertueen viimeisessä konsertissa Lontoossa. Kiertueella äänitettyjä versioita albumin kappaleista oli rajoitetun ajan saatavilla Swiftin verkkosivuilla albumin bonuskappaleina.

### Valokuvakirja
Swift julkaisi kiertueesta kertovan valokuvakirjan *Taylor Swift: The Eras Tour Book* Black Fridayna 29. marraskuuta 2024. Sitä myydään Yhdysvalloissa yksinoikeudella Target-liikkeissä ja kansainvälisesti Swiftin nettikaupassa. Kirja sisältää valokuvia kiertueelta sekä Swiftin mietteitä ja muistoja kiertueelta ja sen harjoituksista. Kirjaa myytiin Yhdysvalloissa kahdessa päivässä 814 000 kappaletta.

## Merkittävät tapahtumat
### Ana Clara Benevidesin kuolema
Swiftin konserteissa Brasilian Rio de Janeirossa marraskuussa 2023 lämpötila oli vaarallisen korkea (39 astetta, ilmankosteus huomioon ottaen jopa 59 astetta) ja konsertin vedenjakelussa oli ongelmia. Katsojat ovat sanoneet, että itse tuotuja vesipulloja takavarikoitiin portilla. Perjantaina 17. marraskuuta monet osallistujat saivat nestehukan ja lämpöhalvauksen oireita. Swift pyysi useaan otteeseen järjestäjiä jakamaan vettä osallistujille. 23-vuotias katsoja Ana Clara Benevides vietiin sairaalaan sairaskohtauksen takia konsertin alkupuolella ja hän kuoli myöhemmin sairaalassa. Konsertin järjestäjät, etenkin tapahtumayhtiö T4F, saivat kritiikkiä tapahtuneesta. Katsojat tekivät addressin tapahtumien vedenjakelun ja muun  palvelun parantamiseksi.
 
Swift sanoi sosiaalisessa mediassa olevansa murtunut tapahtumasta eikä pysty puhumaan siitä lavalla. Seuraavan päivän konsertti siirrettiin kahta päivää myöhemmäksi äärimmäisen kuuman sään jatkuesssa. Swift esitti seuraavassa konsertissa surusta kertovan kappaleen ”Bigger Than the Whole Sky”, mikä tulkittiin kunnianosoitukseksi Benevidesin muistolle. Swift teki Benevidesin perheelle lahjoituksen ja tapasi hänen läheisiään ennen viimeistä Brasilian konserttia.

Tapahtumayhtiö T4F otti vastuun tapahtuneesta 23. marraskuuta. Sen johtaja Serafim Abreu sanoi yhtiön muuttavan käytäntöjään tulevissa tapahtumissa kuumalla ilmalla. Avoimille paikoille järjestetään varjoisia alueita, tapahtumien alkamisaikaa muutetaan tarvittaessa myöhemmäksi ja veden tuominen sallitaan.

### Terroriuhka Wienissä
Kolme konserttia Wienissä Itävallassa peruttiin terrori-iskun uhan takia 7. elokuuta 2024. Konsertit oli tarkoitus pitää 8.–10. elokuuta. Kaksi ihmistä pidätettiin epäiltynä terrori-iskun valmistelusta Swiftin konserttiin ja heidän yhteistyökumppaneitaan alettiin etsiä. Toisen epäillyn kotoa löytyi pommi-iskuun tarvittavia kemiallisia aineita. Paikalliset viranomaiset peruivat konsertit, koska poliisi ei voinut olla varma uhan poistumisesta. Toinen epäillyistä oli vannonut uskollisuutta ääri-islamistiselle ISIS-järjestölle.

Swift kommentoi perumista Euroopan kiertueen päätyttyä 21. elokuuta. Hän kertoi surevansa peruttuja konsertteja ja tuntevansa syyllisyyttä fanien puolesta, mutta kiitti viranomaisia nopeasta toiminnasta. Hän sanoi, ettei kommentoinut asiaa aikaisemmin, koska hän halusi turvata kiertueen loppujen konserttien turvallisuuden.

### Kiista turvajärjestelyistä Lontoossa
Swift esiintyi peruttujen Wienin konserttien jälkeen Lontoossa. Hänen tiiminsä oli vaatinut Wienin tapahtumien ja muiden turvallisuusuhkien takia korkeimman luokan turvajärjestelyjä Lontoon konsertteihin. Suur-Lontoon poliisitoimi oli alun perin hylännyt Swiftin organisaation haluamat turvatoimet liian kalliina ja tarpeettomina, mutta oli sittemmin suostunut niihin. Päätös sai kritiikkiä brittilehdistössä turvatoimien kalleuden takia.  

Toisaalta jotkut toimittajat kirjoittivat turvatoimien olleen perusteltuja, koska useissa oli Swiftiin liittyvissä tapahtumissa oli ollut uhkia. Wienin terroriuhan lisäksi edeltävinä viikkoina oli tapahtunut kahden lapsen kuolemaan johtanut puukotus Taylor Swift -aiheisella tanssitunnilla Southportissa Englannissa. Isku johti laajoihin mellakoihin ja protesteihin Isossa-Britanniassa. Lisäksi Swiftiä henkilökohtaisesti vainonnut mies oli pidätetty Saksan Gelsenkirchenin konsertissa heinäkuussa. 

Lokakuussa kävi ilmi, että vallassa olevan työväenpuolueen poliitikot, muun muassa pääministeri Keir Starmer, olivat saaneet ilmaislippuja Swiftin konsertteihin ja muihin tapahtumiin.  Sisäpiirin lähteiden mukaan poliitikot olivat painostaneet poliisia järjestämään Swiftin organisaation haluamat turvajärjestelyt. Kulttuuriministeri Lisa Nandy kielsi tämän haastattelussa ja sanoi poliisin tehneen päätöksen itsenäisesti. Oppositio syytti työväenpuoluetta vallan väärinkäytöstä ja lahjusten vastaanottamisesta. Työväenpuolue on kieltänyt syytökset. Starmer maksoi kuitenkin takaisin konserttiliput ja muita saamiaan lahjoja.

### Hyväntekeväisyys ja työntekijöiden bonukset
Swift lahjoitti rahaa paikallisiin ruokapankkeihin kaikissa kiertueen konserttipaikoissa. Hänen lahjoituksensa ovat saaneet aikaan laajempia kampanjoita ja lisänneet myös muiden lahjoitusten määrää.

Lokakuussa 2023 Swift lahjoitti konserttilippuja huutokaupattavaksi ystävänsä Selena Gomezin Rare Impact -säätiön huutokauppaan. Säätiö tukee mielenterveyspalveluja ja lisää tietoisuutta mielenterveyteen liittyvistä sairauksista. Huhtikuussa 2024 hän antoi konserttilippuja Patrick Mahomesin säätiön hyväntekeväisyysgaalaan, jossa kerättiin varoja muun muassa lasten hyväksi.

Swift maksoi suuria bonuksia kiertueen työntekijöille. Esiintyjät ja muu henkilökunta sai peruspalkkansa lisäksi kiertueen aikana yhteensä 197 miljoonaa dollaria bonuksina. Elokuussa 2023 hän antoi kiertueen rekkakuskeille bonuksia, joista suurimmat olivat 100 000 dollaria. 

## Kappalelista
### Alkuperäinen kappalelista

Kappalelista kiertueen ensimmäisen konsertin (Glendale 18. maaliskuuta 2023) mukaan

;Osa 1 – *[[Lover (albumi)|Lover]]*
# ”Miss Americana & the Heartbreak Prince” (lyhennetty)
# ”Cruel Summer”
# ”The Man”
# ”You Need to Calm Down”
# ”Lover”
# ”The Archer”
;Osa 2 – *[[Fearless (Taylor’s Version)|Fearless]]* 
# ”Fearless” (lyhennetty)
# ”You Belong with Me”
# ”Love Story”
;Osa 3 – *[[Evermore]]*
# ”’Tis the Damn Season” (lyhennetty)
# ”Willow”
# ”Marjorie” (lyhennetty)
# ”Champagne Problems” (soolo)
# ”Tolerate It”
;Osa 4 – *[[Reputation]]*
# ”...Ready for It?”
# ”Delicate”
# ”Don’t Blame Me” (lyhennetty)
# ”Look What You Made Me Do”
;Osa 5 – *[[Speak Now (Taylor’s Version)|Speak Now]]*
# ”Enchanted”
;Osa 6 – *[[Red (Taylor’s Version)|Red]]* 
# ”22”
# ”We Are Never Ever Getting Back Together”
# ”I Knew You Were Trouble” (lyhennetty)
# ”All Too Well” (10 Minute Version)
;Osa 7 – *[[Folklore (Taylor Swiftin albumi)|Folklore]]*
* ”Seven” / ”Wildest Dreams” (lausuttu runona nauhalta)
# "Invisible String"
# ”Betty”
# ”The Last Great American Dynasty”
# ”August”
# ”Illicit Affairs” (lyhennetty)
# ”My Tears Ricochet”
# ”Cardigan”
;Osa 8 – *[[1989 (Taylor’s Version)|1989]]*
# ”Style” (lyhennetty)
# ”Blank Space”
# ”Shake It Off”
# ”Wildest Dreams” (lyhennetty)
# ”Bad Blood” (lyhennetty)
;Osa 9 – Yllätyskappaleet
# Yllätyskappale akustisella kitaralla (soolo)
# Yllätyskappale pianolla (soolo)
;Osa 10 – *[[Midnights]]*
# ”Lavender Haze”
# ”Anti-Hero”
# ”Midnight Rain”
# ”Vigilante Shit”
# ”Bejeweled”
# ”Mastermind”
# ”Karma”

 

* Esitykseen kuuluu lisäksi instrumentaalisia siirtymiä, joissa on mukana pätkiä Swiftin muista kappaleista.
* Swift korvasi kappaleen ”Invisible String” kappaleella ”The 1” ensimmäisestä Arlingtonin konsertista 31. maaliskuuta 2023 alkaen (lukuun ottamatta toista Nashvillen konserttia). 
* Swift esitti kappaleen ”Nothing New” Phoebe Bridgersin kanssa kaikissa Yhdysvaltain konserteissa, joissa Bridgers oli lämmittelijänä. Se esitettiin ylimääräisenä numerona kappaleen ”I Knew You Were Trouble” jälkeen.
* Rap-artisti Ice Spice esitti Swiftin kanssa ”Karma”-kappaleen remix-version alkuperäisen version tilalla East Rutherfordin konserteissa.
* Kappale ”Long Live” lisättiin settilistaan ensimmäisessä Kansas Cityn konsertissa 7. heinäkuuta ja oli mukana esityksessä viimeiseen Singaporen konserttiin 9. maaliskuuta 2024 asti. Se esitettiin kappaleen ”Enchanted” jälkeen.
* Swift esitti kappaleen ”No Body, No Crime” Haim-yhtyeen kanssa kappaleen ”’Tis the Damn Season” tilalla konserteissa, joissa Haim oli lämmittelijänä. 
* Australian ja Singaporen konserteissa suurin osa yllätyskappaleista oli kahden kappaleen mash-upeja.

### Eurooppa ja Pohjois-Amerikka 2024
Kappalelista Euroopan kiertueen ensimmäisen konsertin (Nanterre, Pariisi 9. toukokuuta 2024) mukaan

;Osa 1 – *[[Lover (albumi)|Lover]]*
# ”Miss Americana & the Heartbreak Prince” (lyhennetty)
# ”Cruel Summer”
# ”The Man”
# ”You Need to Calm Down”
# ”Lover”
;Osa 2 – *[[Fearless (Taylor’s Version)|Fearless]]* 
# ”Fearless” (lyhennetty)
# ”You Belong with Me”
# ”Love Story”
;Osa 3 – *[[Red (Taylor’s Version)|Red]]* 
# ”22”
# ”We Are Never Ever Getting Back Together”
# ”I Knew You Were Trouble” (lyhennetty)
# ”All Too Well” (10 Minute Version)
;Osa 5 – *[[Speak Now (Taylor’s Version)|Speak Now]]*
# ”Enchanted”
;Osa 5 – *[[Reputation]]*
# ”...Ready for It?”
# ”Delicate”
# ”Don’t Blame Me” (lyhennetty)
# ”Look What You Made Me Do”
;Osa 6 – *[[Folklore (Taylor Swiftin albumi)|Folklore]]* ja *[[Evermore]]*
# ”Cardigan” (lyhennetty)
# ”Betty” (lyhennetty)
# ”Champagne Problems” (soolo)
# ”August”
# ”Illicit Affairs” (lyhennetty)
# ”My Tears Ricochet”
# ”Marjorie” (lyhennetty)
# ”Willow”
;Osa 7 – *[[1989 (Taylor’s Version)|1989]]*
# ”Style” (lyhennetty)
# ”Blank Space”
# ”Shake It Off”
# ”Wildest Dreams” (lyhennetty)
# ”Bad Blood” (lyhennetty)
;Osa 8 – *[[The Tortured Poets Department]]*
# ”But Daddy I Love Him”  
# ”So High School” (lyhennetty)
# ”Who's Afraid of Little Old Me?” (lyhennetty)
# ”Down Bad” / ”Fortnight” (lyhennetty)   
# ”Fortnight” 
# ”The Smallest Man Who Ever Lived” (lyhennetty)
# ”I Can Do It with a Broken Heart”
;Osa 9 – Yllätyskappaleet
# Yllätyskappale akustisella kitaralla (soolo)
# Yllätyskappale pianolla (soolo)
;Osa 10 – *[[Midnights]]*
# ”Lavender Haze”
# ”Anti-Hero”
# ”Midnight Rain”
# ”Vigilante Shit”
# ”Bejeweled”
# ”Mastermind”
# ”Karma”

* Florence and the Machine -yhtyeen Florence Welch esitti Swiftin kanssa kappaleen ”Florida!!!” viimeisessä Lontoon konsertissa ja kaikissa Miamiin konserteissa. Kappale oli esityksessä ylimääräisenä numerona kappaleen ”So High School” jälkeen.
* Suurin osa yllätyskappaleista vuoden 2024 konserteissa oli kahden tai kolmen kappaleen mash-upeja.

### Yllätyskappaleet

* Glendale, Yhdysvallat 17.3.2023: ”Mirrorball” ja ”Tim McGraw”
* Glendale 18.3.2023: ”This Is Me Trying” ja ”State of Grace”
* Paradise (Las Vegas), Yhdysvallat 24.3.2023: ”Our Song” ja ”Snow on the Beach”
* Paradise 25.3.2023: ”Cowboy like Me” (Marcus Mumfordin kanssa) ja ”White Horse”
* Arlington, Yhdysvallat 31.3.2023: ”Sad Beautiful Tragic” ja ”Ours”
* Arlington 1.4.2023: ”Death by a Thousand Cuts” ja ”Clean”
* Arlington 2.4.2023: ”Jump Then Fall” ja ”The Lucky One”
* Tampa, Yhdysvallat 13.4.2023: ”Speak Now” ja ”Treacherous”
* Tampa 14.4.2023: ”The Great War” (Aaron Dessnerin kanssa) ja ”You’re on Your Own, Kid” 
* Tampa 15.4.2023: ”Mad Woman” (Dessnerin kanssa, pianolla) ja ”Mean” (kitaralla)
* Houston, Yhdysvallat 21.4.2023: ”Wonderland” ja ”You’re Not Sorry”
* Houston 22.4.2023: ”A Place in This World” ja ”Today Was a Fairytale”
* Houston 23.4.2023: ”Begin Again” ja ”Cold as You”
* Atlanta, Yhdysvallat 28.4.2023: ”The Other Side of the Door” ja ”Coney Island”
* Atlanta 28.4.2023: ”High Infidelity" ja "Gorgeous”
* Atlanta 30.4.2023: ”I Bet You Think About Me” ja ”How You Get the Girl”
* Nashville, Yhdysvallat 5.5.2023: ”Sparks Fly” ja ”Teardrops on My Guitar”
* Nashville 6.5.2023: ”Out of the Woods” ja ”Fifteen”
* Nashville 7.5.2023: ”Would’ve, Could’ve, Should’ve” (Dessnerin kanssa) ja ”Mine”
* Philadelphia, Yhdysvallat 12.5.2023: ”Gold Rush” ja ”Come Back... Be Here”
* Philadelphia 13.5.2023: ”Forever & Always” ja ”This Love”
* Philadelphia 14.5.2023: ”Hey Stephen” ja ”The Best Day”
* Foxborough, Yhdysvallat 19.5.2023: ”Should’ve Said No” ja ”Better Man”
* Foxborough 20.5.2023: ”Question...?” ja ”Invisible”
* Foxborough 21.5.2023: ”I Think He Knows” ja ”Red” (molemmat kitaralla)
* East Rutherford, Yhdysvallat 26.5.2023: ”Getaway Car” (Jack Antonoffin kanssa) ja ”Maroon”
* East Rutherford 27.5.2023: ”Holy Ground” ja ”False God”
* East Rutherford 28.5.2023: ”Welcome to New York” ja ”Clean”
* Chicago, Yhdysvallat 2.6.2023: ”I Wish You Would” ja ”The Lakes”
* Chicago 3.6.2023: ”You All Over Me” (Maren Morrisin kanssa) ja ”I Don’t Wanna Live Forever”
* Chicago 4.6.2023: ”Hits Different” ja ”The Moment I Knew”
* Detroit, Yhdysvallat 9.6.2023: ”Haunted” ja ”I Almost Do”
* Detroit 10.6.2023: ”All You Had to Do Was Stay” ja ”Breathe”
* Pittsburgh, Yhdysvallat 16.6.2023: ”Mr. Perfectly Fine” ja ”The Last Time”
* Pittsburgh 17.6.2023: ”Seven” (Dessnerin kanssa, pianolla) ja ”The Story of Us” (kitaralla)
* Minneapolis, Yhdysvallat 23.6.2023: ”Paper Rings” ja ”If This Was a Movie”
* Minneapolis 24.6.2023: ”Dear John” ja ”Daylight”
* Cincinnati, Yhdysvallat 30.6.023: ”I’m Only Me When I’m with You” ja ”Evermore”
* Cincinnati 1.7.2023: ”Ivy” (Dessnerin kanssa), ”I Miss You, I’m Sorry” (Gracie Abramsin kanssa) ja ”Call It What You Want”
* Kansas City, Yhdysvallat 7.7.2023: ”Never Grow Up” ja ”When Emma Falls in Love”
* Kansas City 8.7.2023: ”Last Kiss” ja ”Dorothea”
* Denver, Yhdysvallat 14.7.2023: ”Picture to Burn” ja ”Timeless”
* Denver 15.7.2023: ”Starlight” ja ”Back to December”
* Seattle, Yhdysvallat 22.7.2023: ”This Is Why We Can’t Have Nice Things” ja ”Everything Has Changed”
* Santa Clara, Yhdysvallat 28.7.2023: ”Right Where You Left Me” (Dessnerin kanssa) ja ”Castles Crumbling”
* Santa Clara 29.7.2023: ”Stay Stay Stay” ja ”All of the Girls You Loved Before”
* Inglewood (Los Angeles), Yhdysvallat 3.8.2023: ”I Can See You” ja ”Maroon”
* Inglewood 4.8.2023: ”Our Song” ja ”You Are in Love”
* Inglewood 5.8.2023: ”Death by a Thousand Cuts” ja ”You’re on Your Own, Kid”
* Inglewood 7.8.2023: ”Dress” ja ”Exile”
* Inglewood 8.8.2023: ”I Know Places” ja ”King of My Heart”
* Inglewood 9.8.2023: ”New Romantics” ja ”New Year’s Day”
* México, Meksiko 24.8.2023: ”I Forgot That You Existed” ja ”Sweet Nothing”
* México 25.8.2023: ”Tell Me Why” ja ”Snow on the Beach”
* México 26.8.2023: ”Cornelia Street” ja ”You’re on Your Own, Kid”
* México 27.8.2023: ”Afterglow” ja ”Maroon”
* Buenos Aires, Argentiina 9.11.2023: ”The Very First Night” ja ”Labyrinth”
* Buenos Aires 11.11.2023: ”Is It Over Now?” / ”Out of the Woods” ja ”End Game”
* Buenos Aires 12.11.2023: ”Better Than Revenge” ja ”"Slut!"”
* Rio de Janeiro, Brasilia 17.11.2023: ”Stay Beautiful” ja ”Suburban Legends”
* Rio de Janeiro 19.11.2023: ”Dancing with Our Hands Tied” ja ”Bigger Than the Whole Sky”
* Rio de Janeiro 20.11.2023: ”Me!” ja ”So It Goes”
* São Paulo, Brasilia 24.11.2023: ”Now That We Don’t Talk” ja ”Innocent”
* São Paulo 25.11.2023: ”Safe & Sound” ja ”Untouchable”
* São Paulo 26.11.2023: ”Say Don’t Go” ja ”It’s Time to Go”
* Tokio, Japani 7.2.2024: ”Dear Reader" ja "Holy Ground”
* Tokio 8.2.2024: ”Eyes Open” ja ”Electric Touch”
* Tokio 9.2.2024: ”Superman” ja ”The Outside”
* Tokio 10.2.2024: ”Come in with the Rain” ja ”You’re on Your Own, Kid”
* Melbourne, Australia 16.2.2024: ”Red” ja ”You’re Losing Me”
* Melbourne 17.2.2024: ”Getaway Car” / ”August” / ”The Other Side of the Door” ja ”This Is Me Trying”
* Melbourne 18.2.2024: ”Come Back… Be Here” / ”Daylight” ja ”Teardrops on My Guitar”
* Sydney, Australia 23.2.2024: ”How You Get the Girl” ja ”White Horse” / ”Coney Island” (Sabrina Carpenterin kanssa)
* Sydney 24.2.2024: ”Should’ve Said No” ja ”New Year’s Day” / ”Peace” 
* Sydney 25.2.2024: ”Is It Over Now?” / ”I Wish You Would” ja ”Haunted” / ”Exile”
* Sydney 26.2.2024: ”Would’ve, Could’ve, Should’ve” / ”Ivy” ja ”Forever & Always” / ”Maroon”
* Singapore 2.3.2024: ”Mine” / ”Starlight” ja ”I Don’t Wanna Live Forever” / ”Dress”
* Singapore 3.3.2024: ”Long Story Short” / ”The Story of Us” ja ”Clean” / ”Evermore”
* Singapore 4.3.2024: ”Foolish One” / ”Tell Me Why” ja ”This Love” / ”Call It What You Want”
* Singapore 7.3.2024: ”Death by a Thousand Cuts” / ”Babe” ja ”Fifteen” / ”You’re on Your Own, Kid”
* Singapore 8.3.2024: ”Sparks Fly” / ”Gold Rush” ja ”False God” / ”"Slut!"”
* Singapore 9.3.2024: ”Tim McGraw” / ”Cowboy like Me” ja ”Mirrorball” / ”Epiphany”
* Nanterre (Pariisi), Ranska 9.5.2024: ”Paris” ja ”Loml”
* Nanterre 10.5.2024: ”Is It Over Now?” / ”Out of the Woods” ja ”My Boy Only Breaks His Favorite Toys”
* Nanterre 11.5.2024: ”Hey Stephen” ja ”Maroon”
* Nanterre 12.5.2024: ”The Alchemy” / ”Treacherous” ja ”Begin Again” / ”Paris”
* Tukholma, Ruotsi 17.5.2024: ”I Think He Knows” / ”Gorgeous” ja ”Peter”
* Tukholma 18.5.2024: ”Guilty as Sin” ja ”Say Don’t Go” / ”Welcome to New York” / ”Clean”
* Tukholma 19.5.2024: ”Message in a Bottle” / ”How You Get the Girl” / ”New Romantics” ja ”How Did It End”
* Lissabon, Portugali 24.5.2024: ”Come Back… Be Here” / ”The Way I Loved You” / ”The Other Side of the Door” ja ”Fresh Out the Slammer” / ”High Infidelity”
* Lissabon 25.5.2024: ”The Tortured Poets Department” / ”Now That We Don’t Talk” ja ”You’re on Your Own, Kid” / ”Long Live”
* Madrid, Espanja 29.5.2024: ”Sparks Fly” / ”I Can Fix Him (No Really I Can)” ja ”I Look in People’s Windows” / ”Snow on the Beach”
* Madrid 30.5.2024: ”Our Song” / ”Jump then Fall” ja ”King of My Heart” 
* Lyon, Ranska 2.6.2024: ”The Prophecy” / ”Long Story Short” ja ”Fifteen” / ”You’re on Your Own, Kid”
* Lyon 3.6.2024: ”Glitch” / ”Everything Has Changed” ja ”Chloe or Sam or Sophia or Marcus”
* Edinburgh, Iso-Britannia 7.6.2024: ”Would’ve, Could’ve, Should’ve” / ”I Know Places” ja ”’Tis the Damn Season”/ ”Daylight”
* Edinburgh 8.6.2024: ”The Bolter” / ”Getaway Car” ja ”All of the Girls You Loved Before”/ ”Crazier”
* Edinburgh 9.6.2024: ”It’s Nice to Have a Friend"” / ”Dorothea” ja ”Haunted”/ ”Exile”
* Liverpool, Iso-Britannia 13.6.2024: ”I Can See You” / ”Mine” ja ”Cornelia Street”/ ”Maroon”
* Liverpool 14.6.2024: ”This Is What You Came For” / ”Gold Rush” ja ”The Great War”/ ”You’re Losing Me” 
* Liverpool 15.6.2024: ”Carolina” / ”No Body, No Crime” ja ”The Manuscript”/ ”Red”
* Cardiff, Iso-Britannia 18.6.2024: ”I Forgot That You Existed” / ”This Is Why We Can’t Have Nice Things” ja ”I Hate It Here”/ ”The Lakes”
* Lontoo, Iso-Britannia 21.6.2024: ”Hits Different” / ”Death by a Thousand Cuts” ja ”The Black Dog”/ ”Come Back... Be Here”
* Lontoo 22.6.2024: ”Thank You Aimee” / ”Mean” ja ”Castles Crumbling” (Hayley Williamsin kanssa)
* Lontoo 23.6.2024: ”Us” (Abramsin kanssa) ja ”Out of the Woods” / ”Is It Over Now?” / ”Clean” 
* Dublin, Irlanti 28.6.2024: ”State of Grace” / ”You’re on Your Own, Kid” ja ”Sweet Nothing”/ ”Hoax”
* Dublin 29.6.2024: ”The Albatross” / ”Dancing with Our Hands Tied” ja ”This Love” / ”Ours” 
* Dublin 30.6.2024: ”Clara Bow” / ”The Lucky One” ja ”This Love” / ”You’re on Your Own, Kid” 
* Amsterdam, Alankomaat 4.7.2024: ”Guilty as Sin?” / ”Untouchable” ja ”The Archer” / ”Question...?”
* Amsterdam 5.7.2024: ”Imgonnagetyouback” / ”Dress” and ”You Are in Love” / ”Cowboy like Me”
* Amsterdam 6.7.2024: ”Sweeter than Fiction” / ”Holy Ground” ja ”Mary’s Song (Oh My My My)” / ”So High School” / ”Everything Has Changed”
* Zürich, Sveitsi 9.7.2024: ”Right Where You Left Me” / ”All You Had to Do Was Stay” ja ”Last Kiss” / ”Sad Beautiful Tragic”
* Zürich 10.7.2024: ”Closure” / ”A Perfectly Good Heart” ja ”Robin” / ”Never Grow Up”
* Milano, Italia 13.7.2024: ”The 1” / ”Wonderland” ja ”I Almost Do” / ”The Moment I Knew”
* Milano 14.7.2024: ”Mr. Perfectly Fine” / ”Red” ja ”Getaway Car” / ”Out of the Woods”
* Gelsenkirchen, Saksa 17.7.2024: ”Superstar” / ”Invisible String” ja ”"Slut!"” / ”False God”
* Gelsenkirchen 18.7.2024: ”Speak Now” / ”Hey Stephen” ja ”This Is Me Trying” / ”Labyrinth”
* Gelsenkirchen 19.7.2024: ”Paper Rings” / ”Stay Stay Stay” ja ”It’s Time to Go” / ”Better Man”
* Hampuri, Saksa 23.7.2024: ”Teardrops on My Guitar” / ”The Last Time” ja ”We Were Happy” / ”Happiness”
* Hampuri 24.7.2024: ”The Last Great American Dynasty” / ”Run” ja ”Nothing New” / ”Dear Reader”
* München, Saksa 27.7.2024: ”Fresh Out the Slammer” / ”You Are in Love” ja ”Ivy” / ”Call It What You Want”
* München 28.7.2024: ”I Don’t Wanna Live Forever” / ”Imgonnagetyouback” ja ”Loml” / ”Don’t You”
* Varsova, Puola 1.8.2024: ”Mirrorball” / ”Clara Bow” ja ”Suburban Legends” / ”New Year’s Day”
* Varsova 2.8.2024: ”I Can Fix Him (No Really I Can)” / ”I Can See You” ja ”Red” / ”Maroon”
* Varsova 3.8.2024: ”Today Was a Fairytale” / ”I Think He Knows” ja ”The Black Dog” / ”Exile”
* Lontoo 15.8.2024: ”Everything Has Changed” / ”End Game” / ”Thinking Out Loud” (Ed Sheeranin kanssa) ja ”King of My Heart” / ”The Alchemy”
* Lontoo 16.8.2024: ”London Boy” ja ”Dear John” / ”Sad Beautiful Tragic”
* Lontoo 17.8.2024: ”I Did Something Bad” ja ”My Boy Only Breaks His Favorite Toys” / ”Coney Island”
* Lontoo 18.8.2024: ”Long Live” / ”Change” ja ”The Archer” /  ”You’re on Your Own, Kid” 
* Lontoo 19.8.2024: ”Death by a Thousand Cuts” / ”Getaway Car” (Antonoffin kanssa) ja ”So Long, London”
* Miami Gardens (Miami), Yhdysvallat 18.10.2024: ”Tim McGraw” / ”Timeless” ja ”This Is Me Trying” / ”Daylight”
* Miami Gardens 10.10.2024: ”Should’ve Said No” / ”I Did Something Bad” ja ”Loml” / ”White Horse”
* Miami Gardens 20.10.2024: ”Out of the Woods” / ”All You Had to Do Was Stay” ja ”Mirrorball” / ”Guilty as Sin?”
* New Orleans, Yhdysvallat 25.10.2024: ”Our Song ” / ”Call It What You Want” ja ”The Black Dog”/ ”Haunted”
* New Orleans 26.10.2024: ”Espresso” / ”Is It Over Now?” / ”Please Please Please” (Carpenterin kanssa) ja ”Hits Different” / ”Welcome to New York”
* New Orleans 27.10.2024: ”Afterglow” / ”Dress” ja ”How You Get the Girl” / ”Clean”
* Indianapolis, Yhdysvallat 1.11.2024: ”The Albatross” / ”Holy Ground” ja ”Cold as You” / ”Exile”
* Indianapolis 2.11.2024: ”The Prophecy” / ”This Love” ja ”Maroon” / ”Cowboy Like Me”
* Indianapolis 3.11.2024: ”Cornelia Street” / ”The Bolter” ja ”Death by a Thousand Cuts” / ”The Great War”
* Toronto, Kanada 14.11.2024: ”My Boy Only Breaks His Favorite Toys” / ”This Is Why We Can’t Have Nice Things” and ”False God” / ”’Tis the Damn Season”
* Toronto 15.11.2024: ”I Don’t Wanna Live Forever” / ”Mine” and ”Evermore” / ”Peter”
* Toronto 16.11.2024: ”Us” / ”Out of the Woods” (Abramsin kanssa) ja ”You’re on Your Own, Kid” / ”Long Story Short”
* Toronto 21.11.2024: ”Mr. Perfectly Fine” / ”Better than Revenge” ja ”State of Grace” / ”Labyrinth”
* Toronto 22.11.2024: ”Ours” / ”The Last Great American Dynasty” ja ”Cassandra” / ”Mad Woman” / ”I Did Something Bad”
* Toronto 23.11.2024: ”Sparks Fly” / ”Message in a Bottle” ja ”You’re Losing Me” / ”How Did It End?”
* Vancouver, Kanada 6.12.2024: ”Haunted” / ”Wonderland”  ja ”Never Grow Up” / ”The Best Day” 
* Vancouver 7.12.2024: ”I Love You, I’m Sorry” / ”Last Kiss” (Abramsin kanssa) ja ”The Tortured Poets Department” / ”Maroon” 
* Vancouver 8.12.2024: ”A Place in This World” / ”New Romantics” ja ”Long Live” / ”New Year’s Day” / ”The Manuscript” 

## Konsertit
### Pohjois-Amerikka 2023

### Etelä-Amerikka 2023

### Aasia ja Australia 2024

### Eurooppa 2024

### Pohjois-Amerikka 2024

### Perutut konsertit

## Esiintyjät ja tuotannon työntekijät

### Yhtye
* Taylor Swift – laulu, piano, kitara
* Mike Meadows – kitara, koskettimet, sello, harmonikka, mandoliini, taustalaulu, yhtyeen johtaja
* Max Bernstein – kitara, koskettimet, steel-kitara, yhtyeen johtaja
* Paul Sidoti – kitara
* Amos Heller – basso, keyboard bass
* Matthew Billingslea - rummut
* Karina DePiano – koskettimet, piano
* Melanie Nyema – taustalaulu, taustalaulajien johtaja 
* Kamilah Marshall – taustalaulu, taustalaulajien tanssin johtaja
* Elliot Nicole Woodford – taustalaulu
* Jeslyn Gorman – taustalaulu

### Tanssijat
* Amanda Balen – tanssin johtaja
* Natalie Lecznar
* Natalie Peterson
* Tori Evans
* Jan Ravnik
* Tamiya Lewis
* Whyley Yoshimura
* Raphael Thomas
* Taylor Banks
* Kameron Saunders
* Kevin Scheitzbach
* Sydney Moss
* Sam McWilliams
* Audrey Douglass
* Karen Chuang

### Tuotanto
* Mandy Moore – koreografi ja esitystuottaja
* Amanda Balen, Jeremy Hudson – avustava koreografi
* Ethan Tobman – lavastus
* Baz Halpin, Jon Kusner – valaistus
* Joseph Cassell – puvustussuunnittelija
* Sidney Aiono, Barrett Hutchinson – puvustus (costume design supervisor)
* Donatella Versace, Vivienne Westwood, Oscar de la Renta, Fausto Puglisi (Roberto Cavalli), Christian Louboutin, Elie Saab, Alberta Ferretti, Jenny Packham, Zuhair Murad, Jessica Jones, Gladys Tamez, Ashish Gupta, Nicole ja Felicia Chang – tiettyjen pukujen ja asusteiden suunnittelu
* Jemma Muradian – hiusstylisti 
* Lorrie Turk – maskeeraus 

### Vierailevat esiintyjät
* Marcus Mumford – laulu ja kitara kappaleessa ”Cowboy like Me” (Paradise, 25.3.2023)
* Aaron Dessner – kitara kappaleissa ”The Great War” (Tampa 14.4.2023), ”Would’ve, Could’ve, Should’ve” (Nashville 7.5.2023), ”Ivy” (Cincinnati 1.7.2023) ja ”Right Where You Left Me” (28.7.2023) ja piano kappaleissa ”Mad Woman” (Tampa 15.4.2023) ja ”Seven” (Pittsburgh 17.6.2023)
* Jack Antonoff – kitara kappaleessa ”Getaway Car” (East Rutherford 26.5.2023) ja kappaleiden ”Death by a Thousand Cuts” ja ”Getaway Car” mash-upissa (Lontoo 20.8.2024)
* Ice Spice – rap kappaleessa ”Karma” (East Rutherford 26.–28.5.2023)
* Phoebe Bridgers – laulu ja kitara kappaleessa ”Nothing New” (Yhdysvaltain konsertit 5.–28.5.2023)
* Maren Morris – laulu ja kitara kappaleessa ”You All Over Me” (Chicago 3.6.2023)
* Danielle ja Alana Haim (Haim) – laulu ja kitara kappaleessa ”No Body, No Crime” (Yhdysvaltain konsertit 22.7.–9.8.2023)
* Este Haim (Haim) – laulu ja basso kappaleessa ”No Body, No Crime” (Yhdysvaltain konsertit 22.7.–9.8.2023)
* Gracie Abrams – laulu ja piano kappaleessa ”I Miss You, I’m Sorry” (Cincinnati 1.7.2023), kappaleessa ”Us” (Lontoo 23.6.2024), kappaleiden  ”Us” ja  ”Out of the Woods” mash-upissa (Toronto 16.11.2024) ja kappaleiden  ”I Love You, I’m Sorry” ja  ”Last Kiss” mash-upissa (Vancouver,  6.12.2024)
* Sabrina Carpenter – laulu kappaleiden ”White Horse” ja ”Coney Island” mash-upissa (Sydney 23.2.2023) ja kappaleiden ”Espresso”, ”Is It Over Now?” ja ”Please Please Please” mash-upissa (New Orleans 26.10.2024).
* Hayley Williams – laulu kappaleessa ”Castles Crumbling” (Lontoo 22.6.2024)
* Travis Kelce – kappaletta ”I Can Do It with a Broken Heart” edeltävä sketsi (Lontoo 23.6.2024)
* Ed Sheeran – laulu ja kitara kappaleissa ”Everything Has Changed”, ”End Game” ja ”Thinking Out Loud” (Lontoo 15.8.2024)
* Florence Welch – laulu kappaleessa ”Florida!!!” (Lontoo 20.8.2024 ja Miami Gardens 18.–20.10.2024)

## Katso myös
* Luettelo Taylor Swiftin konserttikiertueista
* Taylor Swift: The Eras Tour

## Huomioita

## Lähteet

## Aiheesta muualla
* Kiertueen virallinen sivu
* Taylorswift.com - Kansainväliset tapahtumat
* Taylor Swift: The Eras Tour -elokuvan virallinen sivu